open-index/open-wikipedia-markdown huggingface dataset:
Hagbarth Kiær

**Hagbarth Kiær** (1829–1903) var sønn av Hans Andersen Kiær (1795–1867) og Else Cathrine Kiær (født Holst). Han hadde de fire brødrene: Grosserer Anders Ferrand Kiær (1825–1898), Grosserer Hans Theodor Kiær (1827–1911), Generalkonsul Oluf Emil Kiær (1832–1907) og Gårdbruker Nils Oscar Kiær (1834–1918). Hagbarth var en sogneprest i Fiskum frem til 1883. Etter at nye Fiskum kirke ble bygd i 1866 hadde ikke den gamle kirken noen funksjon i menigheten og i 1875 vedtok herredsstyret at kirken skulle rives og materialene brukes til nytt skolehus. Imidlertid stilte Hagbart Kiær seg i spissen for en folkeaksjon som ønsket at den gamle kirken skulle bevares, og i 1876 fikk Kiær kjøpt kirken for 100 spesiedaler, et beløp som til dels besto av innsamlede penger. Kiærs etterfølger, Gudbrand Tandberg Rømcke, ivret også for bevaring av kirken, og en henvendelse til Fortidsminneforeningen resulterte i faglig bistand ved istandsettelse av korbuen i 1894. Da pastor Kiær forlot sitt embete på Fiskum i 1883, gikk eiendomsretten i praksis over til allmuen på Fiskum. Hagbarth var gift med Simonine Bolette Johanne Louise Aschehoug (1835–1905) og sammen fikk de tre barn: Hans Kiær (1865–1930), Johan Aschehoug Kiær (1869–1931) og Marthe Elisabeth (født. 23. januar 1874).

## Referanser
David William Valencia Antonio

**David William Valencia Antonio** (født 29. desember 1963 i Nagtupacan i Santo Domingo på Filippinene) er en filippinsk katolsk geistlig og erkebiskop av Nueva Segovia.
## Liv og virke
### Prest
David William Valencia Antonio ble etter prestestudier i Vigan og Baguio  presteviet den 1. desember 1988.

Etter noen år som professor ved *Immaculate Conception School of Theology* ble han studiedekan i 1993, og så rektor ved samme seminar.

Han tok doktorgrad i teologi ved The Catholic University of America i 1999.

I 2005 ble han sogneprest i Santa Lucia i Ilocos sur, og senere generalvikar for erkebispedømmet Nueva Segovia.

### Hjelpebiskop i erkebispedømmet Nueva Segovia
Pave Benedikt XVI utnevnte ham den 15. juni 2011 til titulærbiskop sv *Basti* og hjelpebiskop i Nueva Segovia. Den apostoliske nuntius til Filippinene, erkebiskop Giuseppe Pinto, bispeviet ham den 26. august samme år; medkonsekratorer var Ernesto Antolin Salgado, erkebiskop av Nueva Segovia, og Orlando Beltran Quevedo OMI, erkebiskop av Cotabato.
### .. og tillike apostolisk administrator av San Jose i Mindoro
Pave Frans utnevnte ham den 21. november 2015 dessuten til apostolisk administrator *sede plena* av det apostoliske vikariat San Jose in Mindoro. Da den apostoliske vikar Antonio Pepito Palang SVD fratrådte den 17. mars 2018 ble han administrator *sede vacante*.

### Biskop av Ilagan
Den 14. november 2018 utnevnte paven ham til biskop av Ilagan. Han ble innført i embedet den 12. februar 2019 statt. Embedet som administrator av San Jose i Mindoro beholdt han til embedstiltredelsen av den nye apostoliske vikar den 24. februar 2023.

### Erkebiskop av Nueva Segovia
Den 30. desember 2013 utnevnte pave Frans David W.V. Antonio til erkebiskop av Nueva Segovia etter den 75 år gamle erkebiskop Marlo Mendoza Peralta som fratrådte av aldersgrunner.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (16235-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Henry Benedict Mary Clement Stuart of York (1725-1807) *1758
* Pave Leo XII (1760-1829) *1794
* Kardinal Chiarissimo Falconieri Mellini (1794-1859) *1826
* Kardinal Camillo di Pietro (1806-1884) *1839
* Kardinal Mieczyslaw Halka Ledóchowski (1822-1902) *1861
* Kardinal Jan Puzyna z Kosielsko (1842-1911) *1886
* Erkebiskop Józef Bilczewski (1860-1923) *1901
* Erkebiskop Bolesław Twardowski (1864-1944) *1919
* Erkebiskop Eugeniusz Baziak (1890-1962) *1933
* Pave Johannes Paul II (1920-2005) *1958
* Erkebiskop Giuseppe Pinto (1933-) *1979
* Biskop *David William Valencia Antonio* (1963- ) *2011

## Referanser
Hans Theodor Kiær (1827–1911)

**Hans Theodor Kiær** (født 22. september 1827 i Drammen, død 1911) var en grosserer og medeier av firmaet «And. Kiær & Co.». Han var sønn av Hans Andersen Kiær (1795–1867) og Else Cathrine Kiær (født Holst). Hans eide og drev «The Dahl Milk Co.» som var en melkekondenseringsfabrikk i Drammen som senere flyttet til Holmestrand. Han ble gift med Elisabeth Margrethe Kiær, født Schwartz (født. 1. juli 1837 i Drammen), sammen fikk de barna: Elias Cathrinus Kiær (1863–1939) og Hans Jørgen Kiær (1862–1896).

## Utmerkelser
Ridder av St. Olavs Orden 1905.

## Referanser
Besa Kokëdhima

**Besa Kokëdhima** (født 1986), også mononymt kjent som **Besa**, er en albansk sanger. I 2013 vant hun den 15. utgaven av . Hun representerte Albania i Eurovision Song Contest 2024 med sangen «Zemrën n'dorë».

## Bakgrunn
Kokëdhima ble født 29. mai 1986 i en albansk familie i byen Fier, som da var en del av Den sosialistiske folkerepublikken Albania, nåværende Albania. 

Som 15-åring flyttet hun til Storbritannia for å ta høyere utdanning. I 2003 utga Besa debutsangen «Më beso», skrevet av produsent Florian Mumajesi, og sammen med den albanske gruppen Produkt 28. Sangen ble tildelt musikkprisen «Mikorofoni I Artë» i 2003. Hun ga ut debutalbumet *Besa* i 2006. Albumet ble skrevet i samarbeid med kjente albanske musikkpersoner som Dorian Gjoni, Flori Mumajesi, Genti Lako, Andy DJ og Stine.

Besa har deltatt i en rekke musikkkonkurranser, inkludert Notafest, hvor hun fikk førstepremie for r'n'b-singelen «Lëshoje Hapin». I 2009 deltok Besa i Selecţia Naţională, Romanias uttak til i Eurovision Song Contest, med den engelskspråklige sangen «Nothin' Gonna Change». I 2010 konkurrerte Besa i Top Fest, og vant klassen beste kvinnelige sanger med singelen «Kalorësi i Natës». Siden 2010 har Besa utgitt en rekke singler.

Besa har utgitt fire album, der de to siste er *Besa për Festat* og *Ti Je Festa Ime*. 

Hun vant også Kënga Magjike i 2013, og hun var dommer i talentshowet *The Voice of Albania*. Besa debuterte i Frankrike med sin franske ballade «En equilibre» i juni 2022. I 2023 ble hun plukket ut til å konkurrere i Festivali i Këngës med sangen «Zemrën n'dorë». Der vant hun telefonavstemningen  og vant samtidig retten til å representere Albania i Eurovision Song Contest 2024 i Malmö.

## Diskografi

### Album

* *Besa* (2006) 
* *Evolution* (2011) 
* *Besa për festat* (2013) 
* *Ti je festa ime* (2014) 

## Referanser


## Eksterne lenker

* 
* 
* 
*
Hans Jørgen Kiær

**Hans Jørgen Kiær** (født 5. februar 1862 på Strømsø i Drammen, død 2. april 1896) var en norsk astronom og forretningsmann. Etter å ha studerte matematikk og astronomi i Christiania, Cambridge, Leipzig, München, Wien og Paris tok han i 1890 doktorgrad. I 1892 startet han et rederselskap i Drammen, som skulle bli et av byens mest betydelige. Han var gift med Rebekka Holm (født 25. desember 1863 på Bragernes) og sammen fikk de fire døtre.

## Referanser
Aiko (artist)

**Alena Sjirmanova-Kostebelova** (født 1999), kjent under artistnavnet **Aiko**, er en tsjekkisk sanger og låtskriver som for tiden er basert i Brighton i England. Hun representerte Tsjekkia i Eurovision Song Contest 2024 med sangen «Pedestal».

## Bakgrunn
Alena Sjirmanova-Kostebelova ble født den 26. desember 1999 i Moskva i Russland. Kort tid etter flyttet hun og familien til Karlovy Vary i Tsjekkia, der hun vokste opp.

I 2015 deltok Sjirmanova i sesong 4 av reality-talentprogrammet *Česko Slovenská SuperStar*. Hun flyttet deretter til Storbritannia for å satse på sin musikalske karriere. Hun bosatte seg først i London og siden i Brighton. Under kunstnernavnet Aiko ga hun ut debutalbum *Aiko* i 2018, etterfulgt av *Expiration Date* i 2020, da hun ga ut debutsingelen «Hunt».

Hun er den første tsjekkiske artisten som har dukket opp på Times Square-skjermene, og den første tsjekkiske kvinnen til å delta i Spotify Equal-kampanjen. Hun har siden opptrådt på Rock for People, ESNS, Metronome Prague, The Great Escape, Grape, Nouvelle Prague og festivalene Sziget og Waves Vienna. Hun har også vært støttemusiker på turneer til artister som Alice Merton, Black Honey, Lauren Ruth Ward og Tamino. Noen av sangene hennes har blitt brukt i TV-serier som *Teen Mom* og *[[Love Island]]*.

Aiko utga sitt tredje album, *Fortune's Child*, 13. oktober 2023. Den tsjekkiske kringkasteren Česká televize kunngjorde i november 2023 at hun var blant deltakerne i ESCZ 2024, den tsjekkiske nasjonale finalen for Eurovision Song Contest 2024. Hun deltok med sangen «Pedestal» og 13. desember kunngjorde Česká televize at hun hadde vunnet den tsjekkiske finalen. Hun representerte Tsjekkia i Eurovision Song Contest 2024 i Malmö i Sverige.

## Fotnoter

## Referanser


## Eksterne lenker
* 
*
Silia Kapsis

**Vasiliki Silia Kapsis** (født 2006) er en australsk sanger, danser og skuespiller av gresk-kypriotisk bakgrunn. Hun representerte Kypros i Eurovision Song Contest 2024.

## Bakgrunn
Vasiliki Silia Kapsis ble født den 5. desember 2006 i Sydney i Australia, av den kypriotiske sangeren Jórgos Kapsis og den greske juristen og danseren Despina «Rebecca» Saivanidis fra Thessaloniki. Hun vokste opp i et musikalsk miljø i Sydney og opptrådde allerede som fireåring. Hun har vært forsanger I Australian Youth Performing Arts Company (AYPAC) og har deltatt i en rekke tilstelninger og konserter verden over.

Debutsingelen «Who Am I?» skrev hun som tolvåring og ga den ut i 2022. Året etter ga hun ut singlene «No Boys Allowed» og «Disco Dancer». Den fjerde singelen, «Night Out» kom i november 2023. Hun har danset med ImmaBeast Dance Company i Los Angeles og har jobbet med Stephen «tWitch» Boss på *The Jennifer Hudson Show*. Hun har også deltatt i en dansedokumentar produsert av rapperen Taboo.

Kapsis gjorde sin skuespillerdebut i kortfilmen *Pearly Gates* i 2022 og har jobbet på ulike tv-prosjekter for australske Nickelodeon, blant annet som programleder for *Nick News*. Den 25. september 2023 kunngjorde den kypriotiske kringkasteren RIK at hun skal representere Kypros i Eurovision Song Contest 2024 i Malmö i Sverige.

## Fotnoter

## Referanser


## Eksterne lenker
* 
* 
*
18. serierunde i OBOS-ligaen 2024

Alle kampene i **18. serierunde i [[OBOS-ligaen 2024]]** er terminfestet til lørdag 10. august.

} &ndash; 
|-
| Laveste tilskuertall:
|  &ndash;
|-
| Gule kort:
| 
|-
| Utvisninger:
| 
|}

## Kampfakta

## Referanser
Dovre Club

**Dovre Club** var en partipolitisk organisasjon for norsk-amerikanere i Chicago. Dovre Club representerte den progressive strømningen innen Det republikanske partiet, som mange norskættede sympatiserte med. De kom senere til å støtte enkelte demokrater. Å bekjempe korrupsjon i Chicago-politikken ble en fanesak for Dovre Club.

## Organisasjonsutvikling
Dovre Club ble stiftet sent i 1909 av typestøper Arthur A. Haarstad, møbelfabrikant Ole Gullickson og kontorsjef Louis B. Bergersen. De første årene hadde klubben i underkant av 1&nbsp;000 medlemmer med Bergersen, kjemigraf Borger O. Borgerson og advokat Henry Nicolai Stoltenberg som noen av drivkreftene. Klubben rekrutterte de fleste av sine medlemmer fra middelklassen.

Etter en organisasjonsfornyelse i 1920 hadde Dovre Club på det meste 5&nbsp;000 medlemmer. Noen av lederne var forretningsmannen Birger Osland, advokatene Oscar M. Lumby, Albert Peterson og Andrew Hummeland, bankmann og oberst Tryggve A. Siqueland, fabrikkeier Peter Tobias Cederstrom og tannlegene Oliver Martin Ulvestad og Harold Ralph Hansen Brevig. Flere av dem var rogalendinger: Osland, Hummeland, Siqueland og Cederstrom var alle født i Stavanger. Peterson hadde slekt fra Egersund.

Dovre Club hadde ingen medlemsavgift eller ansatte, men baserte driften på frivillig innsats og pengegaver.

Ved folketellingene i 1920 og 1930 bodde det over 50&nbsp;000 norskættede i Chicago. Det bodde nesten tre ganger så mange svenskættede i byen, og svensk-amerikanerne etablerte en likesinnet organisasjon, John Ericsson Club.

## Politisk innflytelse
Dovre Club arrangerte massemøter under valgkampene og spredte brev og flyveblader til velgerne med oppfordringer om å stemme på progressive kandidater. De fleste møtene ble holdt ved Logan Square i nordvestre Chicago, der det bodde mange norskættede.

Klubben støttet først den republikanske borgermesteren William Hale Thompson og dennes «våpendrager» Magne Alfred Michaelson, som var født i Kristiansand.  Thompson ble kjent som mafiaens mann og samarbeidet åpent med Al Capone. Dovre Club vendte seg imot både Thompson og guvernør Len Small. Dovre Club støttet i 1924 demokratenes guvernørkandidat Norman L. Jones og i 1927 demokratenes borgermesterkandidat William Emmett Dever. Begge valgkampene endte med tap.

To av Dovre Clubs egne kandidater ble nominert av Det republikanske partiet: Oscar M. Lumby som kandidat til delstatsforsamlingen i Illinois i 1916 og Borger O. Borgerson til kommisjonen for Cook County i 1922, men begge tapte knepent for demokratene.

Dovre Club mistet sin betydning utover 1920-årene og opphørte under den store depresjonen.

## Referanser
Śakra (buddhisme)

**Śakra** (sanskrit: शक्र; pali: सक्क *Sakka*) er regenten over himmelen Trāyastriṃśa ifølge buddhistisk kosmologi.  Han er også omtalt som «Śakra, herren over devaene» (sanskrit: *Śakra devānāṃ indraḥ*; pali: *Sakka devānaṃ inda*). navnet Śakra ("mektig") som et epitet av Indra er funnet i flere vers av Rigveda.

## Referanser
Sun Zhongshan (film)

***Sun Zhongshan*** (originaltittel: *Sun Zhongshan*, også kjent som *Dr. Sun Yat-sen*) er en kinesisk historisk dramafilm fra 1986 regissert av Ding Yinnan. Filmen handler om Sun Zhongshan og hans demokratiske revolusjon i Kina etter keiserrikets fall. Han var en av grunnleggerne av nasjonalistpartiet Kuomintang, og den første provisoriske presidenten da Republikken Kina ble grunnlagt i 1912. Til tross for sin tilknytning til nasjonalistene, var han også høyt ansett hos kommunistene. Rollen som Sun Zhongshan spilles av Liu Wenzhi.

Den ble kåret til beste film, både ved Gullhanen (delt med *[[Hibiscus-staden]]*) og ved Hundred Flowers Awards (delt med *[[Hibiscus-staden]]* og *[[The Bloody Battle of Taierzhuang]]*). I tillegg ble den tildelt prisen for fremragende film ved Huabiao Awards (delt med flere filmer).

## Roller
(utvalg)

* Liu Wenzhi som Sun Yat-sen
* Liu Simin som Huang Xing
* Ma Hongying som Wang Jingwei
* Zhang Yan som Soong Ching-ling
* Wang Yansong som Song Jiaoren
* Zhang Shihui som Chiang Kai-shek
* Xin Jing som Yuan Shikai
* Shen Weiguo som Chen Jiongming
* Wang Yongge som Zhu Zhixin
* Ruan Zhiqiang som Hu Hanmin
* Ren Chao som Liao Zhongkai
* Yu Zijian som Li Dazhao
* Wang Zhen som Mao Zedong
* Shinya Owada som Tōten Miyazaki
* Ryoko Nakano som Mrs. Miyazaki
* Wang Shihuai som Chen Qimei
* Sun Guolu som Soong Ai-ling
* Yu Luosheng som Charlie Soong
* Tang Tangmin som Zheng Shiliang
* Kazuo Kamiya som Shu Hirayama
* Isao Hashimoto som Nagatomo Kayano
* Xu Weihong som Lu Haodong
* Sun Sujie som Keiserinne Longyu
* Tang Aimei som Liza Roos

## Referanser


## Eksterne lenker
*
Tolvpreken

**Tolvpreken** var en gudstjeneste i domkirker og visse andre større kirker i noen byer i Norge som fant sted klokken 12 på søndager. Under gudstjenesten ble en del av katekismen lest og forklart på en pedagogisk måte, og denne gudstjenesten var særlig beregnet på unge mennesker. Tolvpreken ble innført ved bispesynode i 1555 og i 1739 omgjort til katekisasjon over dagens høymessepreken. Denne ordningen var i det store i 1750-årene avskaffet. En tolvprest var en prest som hadde ansvaret for tolvprekenen, og ble også omtalt som tredjeprest. Andre oppgaver var å ta imot skriftemål og lese den daglige bønnen. Tolvpresten rangerte etter sogneprest/domprost og residerende kapellan. 

## Referanser
Cato Kristiansen (politiker)

**Cato Robert Kristiansen** (født 1977) er en norsk politiker for Sosialistisk Venstreparti.

Han har hatt tre perioder i kommunestyret i Loppa og i 2023 ble han valgt som ordfører i kommunen. Han ble samtidig valgt inn i Finnmark fylkesting.

Kristiansen har yrkesbakgrunn som lagermedarbeider og lastebilsjåfør.

## Referanser
Cato Kristiansen

**Cato Kristiansen** kan være:
* Cato Kristiansen (politiker) – ordfører i Loppa
* Hans Cato Kristiansen – musiker
*  – sanger og prest
Drammen kommunes kulturpris

**Drammen kommunes kulturpris** er en anerkjennelse for en særlig fremragende innsats for kulturlivet i Drammen og en inspirasjon til videre innsats. Prisen kan tildeles en person, gruppe eller kulturaktør som gjennom lengre tid, har gjort en særlig fremragende innsats innen kommunens allsidige kulturliv. Vinneren velges av en jury etter innkomne forslag fra kommunens innbyggere. Juryen oppnevnes for valgperioden og består av syv medlemmer, der fire velges fra hovedutvalget for kultur, idrett og frivillighet og tre velges fra Drammen kulturråd. Prisen er på 40 000 kroner og deles ut av ordfører som en del av et arrangement innen utgangen av det året prisen gjelder for.

## Prisvinnere

* 1993: Drammens Teater
* 1994: Kjell Erik Vindtorn
* 1995: Jonas Fjeld
* 1996: Tor Adler Knudsen og Eli Sofie Thorne
* 1997: Bård Brodersen
* 1998: Tor Bomann-Larsen
* 1999: Drammen byorkester
* 2000: Drammen og oppland turistforening
* 2001: Royal Garden Jazzband
* 2002: Union Scene Rockeklubb
* 2003: Drammen barne- og ungdomsteater
* 2004: Musikkens venner, Drammen
* 2005: Beate og Jørn Fevang
* 2006: Per Brudevoll
* 2007: Tore Narverud
* 2008: Arild Lauritzen
* 2009: Drammen konsertorkester
* 2010: Margrete Berg
* 2011: Martin Haug
* 2012: Øystein Remme
* 2013: Tom Helgesen
* 2014: Wenche Brun
* 2015: Rolf G. Ødegaard
* 2016: Arne Iversen
* 2017: Ivar Flaten
* 2018: Strømsgodset musikkorps
* 2019: Drammen symfoniorkester
* 2020: Elvekompaniet
* 2021: Eric Ness Christiansen
* 2022: Robert Piros
* 2023: Romfarer United
* 2024: Ingen utdeling
* 2025: Beate Strømme Fevang og Jørn Fevang

## Referanser
Metro Classic

**Metro Classic** er en digital radiokanal som tidligere het **Radio Classic**, men ble re-lansert under nytt navn 1. juni 2023. Opprinnelig ble kanalen etablert i 2018, og sendte da på det lokale FM-båndet i Oslo-området. Per 2024 sender kanalen i de lokale DAB-nettene på Østlandet og Sørlandet og kan høres i Oslo, Akershus,  Buskerud, Østfold, Innlandet og i Agder. 

Kanalen inngår i kanalspekteret til den kommersielle Metrogruppen, der paraplyselskapet er Radio Metro A/S; gruppen driver også også blant annet kanalen Radio Metro. 

## Programprofil
Kanalen spiller musikk fra 1960- og 1970-tallet. Typiske artister for Metro Classic er Dire Straits, Dolly Parton, Elvis Presly og Diana Ross.

Kanalen er uten programledere, men sender nyheter hver hele time.

## Lyttertall
Fra andre til tredje kvartal 2023 tapte kanalen lyttere, ifølge målinger gjort for Norsk Lokalradioforbund.

## Referanser
21. serierunde i OBOS-ligaen 2024

Alle kampene i **21. serierunde i [[OBOS-ligaen 2024]]** er terminfestet til mandag 2. september.

} &ndash; 
|-
| Laveste tilskuertall:
|  &ndash;
|-
| Gule kort:
| 
|-
| Utvisninger:
| 
|}

## Kampfakta

## Referanser
Buddhistisk kosmologi

**Buddhistisk kosmologi** er beskrivelsen av evolusjonen og formen til universet slik den fremstår i Tripitaka og buddhistiske kommentarer. 

Det er både en midlertidig og en romlig kosmologi. Den midlertidige kosmologien beskriver tidsrommet for opprettelsen og oppløsningen av alternative universer i forskjellige eoner. Den romlige kosmologien er vertikal, og beskriver de forskjellige plan som vesener gjenfødes inn i på grunn av deres meritter og utvikling. Den horisontale kosmologien beskriver fordelingen av disse verdens-systemene inn i en uendelig ark av eksistensielle dimensjoner som er inkludert i sykklusen av samsara. Hele universet sies å bestå av fem grunnleggende elementer av jord, vann, ild, luft og rom. Buddhistisk kosmologi er også sammenflettet med troen på karma. Som resultat, er noen Tidsaldre fylt med velstand og fred på grunn av felles godhet, mens andre epoker er fylt med lidelse, uærlighet og korte livsløp.

## Referanser
Teofyllin

**Teofyllin** (mer fullstendig 3,7-dihydro-1,3-dimetyl-1*H*-purin-2,6-dion) og kjemisk formel C7H8O2N4, er et xantin som forekommer i små mengder i te. Stoffet er kjemisk nært beslektet med koffein og teobromin.

Teofyllin har en bronkodillaterende effekt som uppnåes ved å frigjøre kramper i luftrørets muskulatur. Stoffet kan ordineres som medisin til pasienter med en obstruktiv lungesykdom, som for eksempel astma, akutt bronkitt og KOLS.

## Se også
* Teobromin

## Referanser
Luis Milla

**Luis Milla Aspas** (født 1966) er en spansk tidligere fotballspiller som spilte for ,  og .

Luis Milla kommer fra Teruel i regionen Aragón, og ble hentet til  i 1983. Allerede i september 1984 fikk han sin førstelagsdebut for Barcelona som følge av at en spillerstreik tvang klubben til å måtte benytte reservespillere i en seriekamp. I debuten scoret han det første målet i firemålsseieren over . Etter to sesonger på klubbens tredjelag og to sesonger på klubbens andrelag, ble han i 1988 igjen hentet opp for spill på førstelaget av den da nyansatte treneren Johan Cruijff. Blant endringene Cruijff innførte var å satse på Milla som dyptliggende ballfordeler på sentral midtbane. Milla gjorde en god figur for Barcelona, men laget slet i skyggen av erkerival . I 1988/89-sesongen vant han Cupvinnercupen med Barcelona.

I november 1989 fikk Milla sin landslagsdebut for  i en VM-kvalifiseringskamp mot . Han spilte ytterligere to landskamper i treningskamper mot  og , og virket å ligge an til en plass i Spanias tropp til VM-sluttspillet i 1990. Da det oppstod uenighet mellom Milla og Cruijff om betingelsene i en forlengelse av Millas kontrakt, valgte Cruijff å sette ham på benken. Milla ble utelatt da Barcelona slo Real Madrid i finalen av Copa del Rey, og kom ikke med i Spanias tropp til VM-sluttspillet. Han ble i det hele tatt aldri innkalt til landslaget igjen.

Kontraktsforhandlingene med Barcelona førte ikke fram, og med ett år igjen av kontrakten godtok Barcelona på sommeren i 1990 et kontroversielt salg til erkerivalen . Fra rekruttlaget flyttet Cruijff opp fem år yngre Josep Guardiola til å fylle Millas rolle på laget. Av den spanske fotballpublikasjonen Don Balóns årlige prisutdelinger ble Milla tildelt prisen som spansk fotballs beste unge spiller for 1989/90-sesongen. Real Madrid hadde sikret seg en av Spanias beste unge spillere, og overgangen ble godt mottatt av klubbens tilhengere. I sesongoppkjøringen til 1990/91-sesongen pådro Milla seg en alvorlig kneskade, som begrenset ham til kun seks opptredener i seriespillet i sin første sesong for Real Madrid. Overgangen fra Barcelona til Real Madrid sammenfalt med et skifte i styrkeforholdet mellom de to lagene. De fire første sesongene Milla spilte for Real Madrid befant klubben seg i skyggen av Barcelona. Først i 1994/95-sesongen kunne Milla juble for å ha vunnet et seriemesterskap med Real Madrid. Han ble også seriemester med Real Madrid i 1996/97-sesongen.

I 1997 signerte Milla for . Han spilte fire sesonger for klubben før han la støvlene på hylla i 2001.

## Karriereoversikt

## Referanser


## Eksterne lenker
* 
*  Luis Milla – BDFutbol
*  Luis Milla – Real Federación Española de Fútbol
*  Luis Milla – FC Barcelona
A Pair of Kings

***A Pair of Kings*** er en amerikansk stumfilm fra 1922 regissert av Larry Semon og Norman Taurog.

## Handling
Kong August blir truet med revolusjon og henrettelse. så han abdiserer til fordel for en fremmed havnearbeider - som liger veldig på kongen - og som hadde gjemt seg i en boks og blitt smuglet inn i palasset. Men denne nye herskeren viser seg snart å bli alt for problematiske for de revolusjonære som hadde planlagt å avsette kongen.

Alle de medsammensvorne ender snart opp med å bli kastet i et fangehull under palasset, og havnearbeideren blir deretter slått til ridder av nylig kronet dronning.

## Skuespillere
* Larry Semon som August
* Lucille Carlisle som Lucille
* Oliver Hardy som Alarm
* William Hauber
* Joe Rock

## Referanser


## Eksterne lenker
*
Buster blandt indianere

***The Paleface*** er en amerikansk stumfilm fra 1922 regissert av Buster Keaton og Edward F. Cline.

## Handling
Korrupte oljebaroner ledet av en mann ved navn Hunt planlegger å stjele landet som en indianer-stamme bor på, og de får 24 timer på seg til å forlate området. Men en rasende indianer-høvding gir ordre om at den første hvite mannen som går inn i leiren deres, skal drepes. En sommerfugl-samler (spilt av Buster Keaton) vandrer uforvarende inn, samtidig som han leter en sommerfugl.

Indianerne binder mannen til en påle, og samler ved for å brenne ham levende. Men han kommer seg løs, og indianerne aksepterer ham til slutt. Han leder deretter stammen i en konfrontasjon mot kjeltringene som forsøkte å stjele landet deres.

## Skuespillere
* Buster Keaton
* Virginia Fox
* Joe Roberts

## Referanser


## Eksterne lenker
*
Moyka

**Monika Engeseth**, også kjent som **Moyka**, er en norsk sanger og låtskriver fra Hallingdal. 

Musikken hennes er hovedsakelig elektronisk pop og er påvirket av blant annet Aurora og Sigrid, band som Highasakite og Röyksopp. Hun sier selv at hun er opptatt av å utvikle sitt eget mystiske lydunivers, i likhet med Lorde og Lykke Li, og dette er noe hun alltid fokuserer på.

Hun startet med å gi ut låter via det europeiske plateselskapet Made Records i 2019. I 2021 signerte hun med det Stockholm og Los Angeles baserte plateselskapet SNAFU Records.

## Bakgrunn
Engeseth vokste opp i Nesbyen i Hallingdal og har alltid ønsket å drive med musikk siden hun var ung.
Da hun startet å produsere sin egen musikk, slapp hun i 2019 sine første sanger via en EP kalt "Circles".

## Karriere
Hennes første EP kalt *Circles* bestod av 5 sanger og ble sluppet 18 october, 2019.

Etterhvert fikk hun mer oppmerksomhet i norsk media etter å ha fremført musikken sin fra blant annet NRK P3 radio og TV2 "God morgen Norge". Hun har og turnert og spilt konserter i Norge samt på flere musikkfestivaler.

I januar 2020 deltok hun på den 34th versjonen av Eurosonic (Netherlands). I april 2020, under COVID-19-pandemien, opptrådte hun  på Verftet Online Music Festival, en  virtuell musikkfestival grunnet pandemien. I mai ble hun invitert til å spille The Great Escape Festival (2020 edition) i Brighton, men som ble avlyst grunnet COVID-19. Hennes andre EP kalt *Spaces* ble gitt ut 12. juni 2020, og bestod av 4 sanger.

I 2021 signerte hun med plateselskapet SNAFU Records. Mars 2021 slapp Moyka den dobbeltsidige singelen *Stay* og *As Long As You're Here* ("*ALAYAH*") som de to første låtene på hennes kommende debutalbum. Hennes tredje verk og debutalbum *Revelations of Love*" ble utgitt 22 october 2021. Artisten beskriver det som et konseptalbum og resultat av ulike typer kjærlighet; inkludert både personlige og fiktive kjærlighetssanger. Fysisk versjon ble tilgjengelig november 2022.

I januar 2023 annonserte hun at hun var blitt valgt til å delta i den inter-europeiske musikkeventen Keychange, medstiftet av EU's Creative Europe program som har som formål å promotere europeiske artister via showcases og konferanser verden rundt. 

Siden mars 2023 har Moyka gitt ut fire singler fra hennes kommende album *Movies, Cars & Heartbreak*, som ble gitt ut 20. oktober 2023. Hun ble nominert til Musikkforleggerprisen 2024 i klassene året gjennombrudd og årets synkronisering, sistnevnte sammen med  for bruken av låten «As Long As You’re Her» i TV-serien *[[Young Royals]]* .

## Diskografi
### ''Circles'' - Oct. 2019

### ''Circles (Acoustic)'' - Nov. 2019

### ''Spaces'' - June 2020

### ''The Revelations of Love'' - Oct. 2021

### Uncategorized (extra songs)

## Referanser


## External links
* Eq Music Blog : Moyka
* Moyka Interview for Ja Ja Ja 
* Ballade : About norwegian singer Moyka **<small>(norsk)</small>**
Begjærets region

**Begjærets region** (sanskrit: कामधातु, *kāmadhātu*) er en av trailokya eller de tre verdener (sanskrit: धातु, *dhātu*, tibetansk: *khams*) i buddhistisk kosmologi hvor et vesen blir fanget av *[[Saṃsāra (buddhisme)|saṃsāra]]* og blir gjenfødt. De andre to er formens region (*rūpadhātu*) og den formløse region (*ārūpadhātu*).

## Referanser
Matthew Kwasi Gyamfi

**Matthew Kwasi Gyamfi** (født 11. august 1957 i Wamanafo i Ghana) er katolsk biskop av Sunyani i Ghana.
## Liv og virke
### Prest
Biskopen av Sunyani, James Kwadwo Owusu, presteviet ham den 27. juli 1985.
### Biskop av Sunyani
Pave Johannes Paul II utnevnte ham den 14. april 2003 til biskop av Sunyani. Bispevielsen ble foretatt av erkebiskopen av Kumasi, Peter Kwasi Sarpong, den 28. juni samme år; medkonsekrerende var Peter Turkson, erkebiskop av Cape Coast, og Lucas Abadamloora, biskop av Navrongo-Bolgatanga.
## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Kardinal Gasparo Carpegna (1625-1714) *1670
* Kardinal Fabrizio Paolucci (1651-1726) *1685
* Kardinal Francesco Barberini den yngre (1662-1738) *1721
* Kardinal Annibale Albani (1682 -1751) *1730
* Kardinal Federico Marcello Lante Montefeltro Della Rovere (1695-1723) *1732
* Biskop Charles Walmesley, O.S.B. (1722-1797) *1756
* Biskop William Gibson (1738-1821) *1790
* Biskop John Douglass (1793-1812) *1790
* Biskop William Poynter (1762-1827) *1803
* Biskop Thomas Penswick (1772-1836) *1824     
* Biskop John Briggs (1788-1861) *1833
* Biskop William Bernard Ullathorne, O.S.B. (1806-1889) *1846
* Kardinal Henry Edward Manning (1808-1892 ) *1865
* Kardinal Herbert Vaughan (1832-1903) *1872
* Kardinal Francis Alphonsus Bourne (1861-1935) *1896
* Erkebiskop William Thomas Porter, S.M.A (1887-1966) *1933
* Erkebiskop Richard Joseph Downey (1881-1953) *1928
* Erkebiskop John Kodwo Amissah (1929-1991) *1957
* Erkebiskop Peter Kwasi Sarpong (1933-) *1970
* Biskop *Matthew Kwasi Gyamfi* (1957- ) *2003

## Referanser
29. serierunde i OBOS-ligaen 2024

Alle kampene i **29. serierunde i [[OBOS-ligaen 2024]]** er terminfestet til søndag 3. november.

} &ndash; 
|-
| Laveste tilskuertall:
|  &ndash;
|-
| Gule kort:
| 
|-
| Utvisninger:
| 
|}

## Kampfakta

## Referanser
Prosper Kontiebo

**Prosper Kontiebo** M.I. (født 25. september 1960 i Boassa ved Ouagadougou i Øvre Volta) er en burkinsk ordensgeistlig og katolsk erkebiskop av Ouagadougou i Burkina Faso.
## Liv og virke
### Prest
Prosper Kontiebo sluttet seg til kamillianerne den 8. september 1984, avla sine løfter den 8. september 1988, ble ordinert til diakon 25. juni 1989, og ordinert til prest 7. juli 1990.
### Biskop av Tenkodogo
Pave Benedikt XVI utnevnte ham den 11. februar 2012 til den første biskop av bispedømmet Tenkodogo, som ble opprettet samme dato. Han ble ordinert til biskop av erkebiskopen av Koupéla, Séraphin François Rouamba, den 2. juni samme år; medkonsekratorer var Philippe Ouédraogo, erkebiskop av Ouagadougou, og Thomas Kaboré, biskop av Kaya.
### Erkebiskop av Ouagadougou
Den 16. oktober 2023 utnevnte pave Frans ham til erkebiskop av Ouagadougou.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Pave Pius X (1835-1914) *1884
* Pave Benedikt XV (1854-1922) *1907
* Pave Pius XII (1835-1958) *1917 
* Kardinal Eugène-Gabriel-Gervais-Laurent Tisserant (1884-1972) *1937 
* Pave Paul VI (1897-1978) *1954 
* Kardinal Agostino Casaroli (1914-1998) *1967
* Erkebiskop Antonio Mattiazzo (1940- ) *1985
* Erkebiskop Séraphin François Rouamba (1942- ) *1995
* Erkebiskop *Prosper Kontiebo* (1960- ) *2012

## Referanser
Semois

**Semois** er en høyre sideelv til Meuse i Belgia og Frankrike. Den har sine kilder i Arlon i Belgia, krysser belgisk Lorraine og Ardennene i vest-nordvestlig retning, krysser den franske grensen og renner ut i Meuse ved Monthermé.

Siden 9. desember 2022 er Semois-dalen også en nasjonalpark; en av de to første i Vallonia.

## Referanser


## Eksterne lenker
*
José Haring

**José Haring** (født 20. desember 1940 i Gronau i Westfalen i Tyskland, død 24. desember 2023 i Fortaleza i Brasil) var en tysk ordensprest og katolsk biskop av Limoeiro do Norte i Brasil.

## Liv og virke
### Bakgrunn
Josef Haring var sønn av Franz og Elisabeth Haring. Han vokste opp i Nienborg og fikk sitt *[[abitur]]* ved St. Antonius misjonsgymnas i Bardel 1953–1961. Josef Haring sluttet seg til fransiskanerordenen i Bardel-klosteret i 1961. Sammen med skolekameraten Martin Lammers mottok han Misjonskorset etter et årelangt novisiat den 4. juli 1962. Begge dro til det som den gang ble kalt den tredje verden; overfarten tok fire til fem uker. Haring studerte filosofi i Olinda (1962-1964) og teologi i Salvador (1964-1967). I 1965 avla han religiøse løfter i Brasil.

### Prest
Han ble ordinert til prest 22. juli 1967 i Salvador da Bahia sammen med Martin Lammers av hjelpebiskop Valfredo Bernardo Tepe. I Bochum spesialiserte han seg i teologi og latin 1968–1971 og var lærer og internatdirektør ved Bardel-klosteret i tolv år. 

Fra 1984 var han pastor i João Pessoa 1985–1991 og Aracaju 1991–2000, samt superior for klosteret Santo Antônio i Aracaju 1995–2000 og definitor av fransiskanerprovinsen Santo Antônio.

### Biskop av Limoeiro do Norte
Pave Johannes Paul II utnevnte ham til biskop av Limoeiro do Norte den 19. januar 2000. Han ble ordinert til biskop av erkebiskopen av Aracajú, José Palmeira Lessa, den 20. mars samme år; medkonsekratorer var Martin Lammers, nå prelat av Óbidos, og João Maria Messi, biskop av Barra do Piraí-Volta Redonda. 

Han var visepresident og president i bispekonferansens Nordøstregion 1 og ansvarlig for sosialt pastoralt arbeid i samme region.

Pave Frans innvilget hans aldersrelaterte avskjedssøknad den 10. mai 2017.

Den 24. desember 2023, etter lang tids sykdom, døde han i en alder av 83 år på et sykehus i Fortaleza i Ceará. Han ble gravlagt den 26. desember i katedralen i Limoeiro do Norte.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Kardinal Costantino Patrizi Naro (1798-1876) *1828
* Kardinal Lucido Maria Parocchi (1833-1903) *1871
* Erkebiskop Adauto Aurélio de Miranda Henriques (1855-1935) *1894
* Erkebiskop Moisés Sizenando Coelho (1877-1959) *1915
* Erkebiskop José de Medeiros Delgado (1905-1988) *1941
* Kardinal Eugênio de Araújo Sales (1920-2012) *1954
* Erkebiskop José Palmeira Lessa (1942- ) *1982
* Biskop *José Haring* (1940-2023) *2000

## Referanser
Skamløsprisen

**Skamløsprisen** er en samfunnspris etabler i 2016 av stiftelsen Sex og samfunn som deles ut årlig. Formålet med prisen er å hedre enkeltpersoner, organisasjoner eller grupper som «har oppmuntret til mot og åpenhet om skambelagte områder innenfor seksualitet».

Prisvinnerne vurderes etter følgende kriterier:
* Skapt debatt og økt bevissthet gjennom formidling av kunnskap om seksualitet.
* Har gjennom sitt engasjement bidratt til å fjerne fordommer og skam knyttet til seksualitet.
* Er et godt forbilde.
* Har nådd bredt ut i sitt arbeid, både sosialt og geografisk.

## Prisvinnere
I forbindelse med prisens 5-års jubileum i 2020 ble det utstedt en ærespris til Kim Friele.

* 2016: "De skamløse jentene", Sofia Nesrine Srour, Nancy Herz og Amine Bile
* 2017: Vi Tror Deg-stiftelsen, ved Andrea Voldum og June Holm
* 2018: Carina Elisabeth Carlsen
* 2019: Tuva Fellman
* 2020: Morten Hegseth
* 2021: Ida Hauge Dignes og Marianne Knudsen fra podkasten Hemma
* 2022: Kaveh Rashidi
* 2023: Morten Marius Skau
* 2024: Ingun Wik
* 2025: Patricia Kaatee

## Referanser


## Eksterne lenker
* sexogsamfunn.no: Skamløsprisen
Helloween (album)

***Helloween*** er tittelen på det sekstende studioalbumet til den tyske heavy metal-gruppa Helloween. Det ble utgitt i 2021 og var det første studioalbumet på mange år med Kai Hansen og Michael Kiske som bandmedlemmer. Hansens siste studioalbum med gruppa var *[[Keeper of the Seven Keys Part II|Keeper of the Seven Keys: Part II]]* fra 1988, mens Kiskes siste var *[[Chameleon (Helloween-album)|Chameleon]]* fra 1993.

Anmelderen i den tyske utgaven av magasinet *[[Metal Hammer]]* gav den 6,5 (av 7). 

## Referanser


## Eksterne lenker
*
Ye shan

***Ye shan*** er en kinesisk dramafilm fra 1986 regissert av Yan Xue-Shu. Filmen handler om livet til en gruppe mennesker i en liten kinesisk landsby og de endringene de gjennomgår når landet innfører store økonomiske reformer. Sentralt i handlingen står to brødre. Den eldste av brødrene er tilfreds med det enkle livet, mens den yngste er mer rastløs og i konstant søken etter å forbedre sin livssituasjon. De ledende rollene spilles av Du Yuan, Yue Hong og Xin Ming. Filmen er basert på en roman av Jia Pingau.

Den ble kåret til beste film ved Gullhanen og tildelt prisen for fremragende film ved Huabiao Awards (delt med flere filmer).

## Roller
(utvalg)

* Du Yuan – He He
* Yue Hong – Guilan
* Xin Ming – Huihui
* Xu Shou-Li – Qiurong
* Tan Xihe – Er Shui
* Qiu Yu-Zhen – tante

## Referanser


## Eksterne lenker
*
Elverhøy prestegjeld

**Elverhøy prestegjeld**, inntil 1976 **Tromsøy prestegjeld**, var et prestegjeld tilhørende Tromsø domprosti. Det omfattet sogn i Tromsø kommune i Troms fylke, og hovedkirken var Elverhøy kirke.

Elverhøys kirkesogn er nå en del av Tromsø kirkelige fellesråd, og underlagt Tromsø domprosti i Nord-Hålogaland bispedømme i Den norske kirke.

## Historikk

Ved kgl.res. av 24. juni 1966 ble det opprettet et nytt *Tromsøy sogn og sognekall*, bestående av de områder av Tromsøysund sogn og prestegjeld som lå på Tromsøya, gjeldende fra 1. februar 1967.

Tromsøy sogn ble delt i to kirkesogn, Elverhøy på søndre Tromsøy, og Grønnåsen på Nordre Tromsøy, gjeldende fra 1. januar 1974. Sognekirken Elverhøy har hatt en omskiftelig tilværelse siden den ble oppført som *Tromsø kirke* i 1803 på tomten hvor Tromsø domkirke står i dag. I 1856 ble kirkebygget revet og gjenoppsatt i som *Tromsøsund kirke* tvers av Tromsøysundet mot øst. Endelig, 30. november 1975 ble *Elverhøy kirke* tatt i bruk som sognekirke for Tromsøy på sin nåværende plassering, på Tromsøyas høyeste punkt, Elverhøy.

Ved kgl.res. av 23. januar 1976 ble Trømsøy delt:

Gjeldende fra 1. juli 1976.

Fra 2004 ble prestegjeldene som administrativ enhet faset ut av Den norske kirke, og fra 2012 gikk de også ut av lovverket.

## Menigheter

Prestegjeldet hadde ved sin avvikling følgende menigheter:
* Elverhøy

## Se også
* Historikk for prosti og prestegjeld

## Referanser
Fiducia supplicans

***Fiducia supplicans*** er en erklæring om fra Vatikanet som lar katolske prester velsigne par som ikke anses som gift under kanonisk lov, og likeså likekjønnede par. Dokumentet, datert 18. desember 2023 og publisert samme dag, ble publisert av dikasteriet for troslæren i og godkjent for publikasjon av pave Frans. Uttalelsen knytter dette til spesifikke forbud som synes ment å sikre at kirkens morallære om at seksuell utfoldelse utelukkende hører hjemme et gyldig ekteskap mellom mann og kvinne, og at gjenstanden for enhver velsignelse ikke kan være noe som er en synd.    

Mottakelsen *Fiducia supplicans* ble helt fra første dag preget av et vidt spekter av fortolkninger. Pave Frans rådet tre dager etter at dokumentet ble offentlig Pavestolens embedsutøver om å unngå rigide ideologiske stillingtagender til det. 

## Referanser


## Eksterne lenker
*Dokumentets tekst på italiensk og andre språk).
The Girl in Red

***The Girl in Red*** (originaltittel: *Hong yi shao nu*) er en kinesisk dramafilm fra 1985 regissert av Lu Xiao-Ya. Filmen handler om den 16-årige jenta An-ran som ofte havner i trøbbel på skolen. Årsaken er at hun nekter å underkaste seg den blinde lydigheten som skolesystemet krever av elevene. Hovedrollen spilles av Zou Yitian. Filmen er basert på en roman av Tie Ning.

Den ble kåret til beste film, både ved Gullhanen og ved Hundred Flowers Awards (her delt med ''Life'' og ''Wreaths at the Foot of the Mountain''). Den ble tildelt prisen for fremragende film ved Huabiao Awards (delt med flere filmer).

## Roller
(utvalg)

* Zou Yitian – An Ran
* Zhu Xu – far
* Wang Pin – mor
* Luo Yan – An Jing

## Referanser


## Eksterne lenker
*
Sandnessund menighet

**Sandnessund menighet** er en menighet i  Tromsø kirkelige fellesråd, og underlagt Tromsø domprosti i Nord-Hålogaland bispedømme i Den norske kirke. Menigheten har per 2023 ikke egen kirke, og holder gudstjenester i en interimskirke.

## Historikk
Sandnessund sognet fra 27. august 1965 til Kvaløy sogn og Kvaløy prestegjeld, da disse ble skilt ut fra Tromsøysund sogn og sognekall. Kvaløy kirke var innviet 5. august 1962.

Sandnessund menighet ble utskilt fra Kvaløy sogn fra 1. januar 2004, da befolkningen på Kvaløysletta var lite fornøyd med å tilhøre den læstadianer-dominerte Kvaløy menighet med Kvaløy kirke på Kaldfjordeidet. Etter loven skal alle sogn ha egen kirke, men det er kostbart å bygge kirker. I kommunen er det også for ikke mange år siden bygd to nye kirker; Grønnåsen og Kroken kirke. Det er avsatt kirketomt nede nær sjøen på Finnland syd for Sandnessundbrua, men noen konkrete byggeplaner foreligger ikke ennå. Inntil så skjer har menigheten en interimskirke i Sandnessund skoles gymnastikksal, interimskirken var etablert før Sandnessund menighet ble utskilt fra Kvaløy.

## Referanser
AKKS Trondheim

**AKKS Trondheim** ble startet i 1994 og er en søsterorganisasjon av det nasjonale AKKS,  og gir musikkopplæring og undervisning for unge i instrument, band, DJ, låtskriving og musikkproduksjon.

Kristin Jensen var daglig leder for AKKS Trondheim fra 2006 til 2018, hvor Emely Ruth Waet overtok. 

I 2012 arrangerte AKKS Trondheim 30 års jubileumskonsert for AKKS på Blæst i Trondheim, og fikk fremført et bestillingsverk av Ingrid Helene Håvik og Kenneth Kapstad. AKKS Trondheim har blant annet hatt samarbeid med NTNU for å gi opplæring i musikkproduksjon  I tillegg har AKKS Trondheim øvingslokaler som benyttes av lokale band. 

I 2014 startet AKKS Trondheim festivalen Feminalen som et initiativ, for å jobbe for bedre mangfold og kjønnsbalanse i musikkbransjen.  

I 2022 fikk AKKS Trondheim tilskudd til prosjektet *SNAKKS* . SNAKKS er en ukentlig møteplass for musikkinteressert ungdom og kan ses i sammenheng med Lamosatsinga og Trondheim Kommune sitt ønske om områdeløft i bydelen.  

I januar 2024 fikk AKKS Trondheim tildelt Trondheim kommunes kulturpris for sitt arbeid med ungdom 

## Referanser


## Eksterne lenker
*
The Passionate Friends

***The Passionate Friends*** er en britisk stumfilm fra 1922 regissert av Maurice Elvey.

## Skuespillere
* Milton Rosmer som Steven Stratton 
* Valia som Lady Mary Christian 
* Fred Raynham som Harrison Justin 
* Madge Stuart som Rachel Moore 
* Lawford Davidson som Guy Ladislaw 
* Ralph Forster som Philip Evesham 
* Teddy Arundell som Edward Stratton
* Annie Esmond som Maid

## Referanser


## Eksterne lenker
*
Pawn Ticket 210

***Pawn Ticket 210*** er en amerikansk stumfilm fra 1922 regissert av Scott R. Dunlap.

## Handling
Harris Levi tar hånd om Meg (spilt av Shirley Mason) som ble etterlatt ved farens pantelåner-butikk av moren sin. Harris tar henne med til kameraten sin Robert. Når moren hennes kommer tilbake for å kreve å få Meg tilbake, blir Robert avslørt for å være både Megs biologiske far og mannen som Harris hadde kone stukket av sammen med. Meg blir snart lykkelig gjenforent med foreldrene, og kjæresten sin Chick Saxe.

## Skuespillere
* Shirley Mason som Meg 
* Robert Agnew som Chick Saxe 
* Irene Hunt som Ruth Sternhold 
* Jacob Abrams som Abe Levi 
* Dorothy Manners som Mrs. Levi 
* Fred Warren som Harris Levi
* Muriel McCormac

## Referanser


## Eksterne lenker
*
Arpad Szemes

**Arpad Robert Istvan Szemes** (1930&ndash;1998) var en ungarsk-norsk teatermann.

Szemes var født i Ungarn, der han studerte ved teater- og filmhøyskolen. I forbindelse med oppstanden i 1956 flyktet han til Norge, der han fortsatte studiene og fikk seg ekstrajobb som scenearbeider ved Det Norske Teatret. Her traff Szemes skuespilleren Elsa Lystad, og de giftet seg i 1961.

Fra 1960 var han inspisient ved Det Norske Teatret, før han fra 1965 også var knyttet til Lysthuset. I 1970-årene var Szemes ved Den Nationale Scene (DNS) i Bergen, der han blant annet var regiassistent for Stein Winge i *[[Kong Lear]]* i 1978. Szemes debuterte som instruktør i Klaus Rifbjergs *Utviklinger* ved DNS i 1979.

I 1980-årene var Szemes instruktør ved Chat Noir, og han arbeidet også som produksjonsleder i NRK. Senere var han inspisent ved Riksteatret.

Arpad Szemes døde brått i 1998, 68 år gammel, på grunn av en sprukket hovedpulsåre.

## Referanser
Raiven

**Sara Briški Cirman** (født 1996), kjent under artistnavnet **Raiven**, er en slovensk sanger, låtskriver og harpespiller. Hun gjorde seg bemerket i hjemlandet i 2016, da hun ble nummer to i EMA, det slovenske uttaket til Eurovision Song Contest. Hun deltok siden i EMA 2017, der hun ble nummer tre, og hun fikk en andreplass i EMA 2019.  Hun representerte Slovenia i Eurovision Song Contest 2024 med sangen «Veronika».

## Bakgrunn

Raiven vokste opp i den slovenske hovedstaden Ljubljana. Hun begynte med musikk som fireåring og startet senere ved  Ljubljana Music Matica. Fra 2002 til 2011 tok hun harpetimer ved musikkskolen i Ljubljana. Elektropop-debuten kom i 2014, og to år senere deltok hun i EMA – Slovenias svar på Melodi Grand Prix. Der ble hun nummer to med låten «Črno bel». Hun deltok siden i EMA 2017 med «Zažarim» og deretter med låten «Kaos» i 2019.

I 2021 vant hun den slovenske musikkfestivalen Popevka med sin egenskrevne låt «Volkovi». Innimellom har hun drevet med opera og teater, og etter å ha fullført en mastergrad ved Ljubljana musikkakademi, begynte hun for å jobbe innen sjangeren elektroopera. Hun lanserte i 2022 et eget elektroopera-prosjekt som kombinerer klassisk opera med elektropop.

I desember 2023 kunngjorde den slovenske allmennkringkasteren RTVSLO at Raiven skal representere Slovenia i Eurovision Song Contest 2024 i Malmö. Hun skal delta med låten «Veronika».

## Referanser


## Eksterne lenker
* 
*